Lelio Colista behersket en rekke instrumenter, framfor alt gitar, lutt og teorbe. Han skrev hovedsakelig instrumentalmusikk og var den første i Roma som komponerte kirkesonater for to fioliner og generalbass, selv betegnet han disse stykkene som «symphonie». Til tross for at han nøt stor anseelse som lutt- og gitarvirtuos, fikk han ikke utgitt noen av sine sonater i sin levetid. Det ser ut til at han falt i glemsel umiddelbart etter sin død: da forleggeren Giacomo Monti i 1680 publiserte Colistas sonater var han ikke i stand til å navngi komponisten, men påførte komposisjonen («av en ukjent herre fra Roma»).